Colombo, of somtyds in Afrikaans: Kolombo, (Singalees: කොළඹ, Kolamba, [ˈkəlɐmbɞ]; Tamil: கொழும்பு, Kozhumpu, [koɻumbu]) is die kommersiële hoofstad en grootste stad van Sri Lanka. Die stad het 'n bevolking van 647 100 in 2001 gehad en beslaan 'n oppervlakte van 37,31 km². Colombo beskik met Colombo Krieketklubveld, Paikiasothy Saravanamuttu-stadion, R. Premadasa-stadion en Sinhalese Sportklubveld oor vier toetskrieketstadions. In die stad speel die Sri Lankaanse nasionale krieketspan van sy tuiswedstryde. Op die R. Premadasa-stadion is onder andere wedstryde tydens die Krieketwêreldbeker 1996, die Krieketwêreldbeker 2011, die Kampioentrofee 2002, die T20I-wêreldbeker 2012 en die gelyktydige vrouetoernooi aangebied, terwyl die Sinhalese Sportklubveld vir wedstryde tydens die Krieketwêreldbeker 1996 en die Kampioentrofee 2002 ingespan is. Wikimedia Commons het meer media in die kategorie Colombo. Hierdie artikel is ’n saadjie. Voel vry om Wikipedia te help deur dit uit te brei.